Közönséges róka (Vulpes vulpes)

Ismertetői: feje és teste együttesen 60-90 cm, farka 35-40 cm, átlagos testsúlya mintegy 7 kg. Alakja félreismerhetetlen. Európában nemzetségének egyedüli képviselője, míg a 9 közeli rokon faj Afrikában, Észak-Amerikában és Ázsiában él.

Élőhelye: széles elterjedési területén, amely csaknem egész Európa mellett Észak- és Közép-Ázsia nagy részét, valamint Észak-Amerikát is magában foglalja, minden elképzelhető élőhelyen megtelepedett. Legkedvezőbb életfeltételeket a nem háborgatott, sűrű erdőségek nyújtanak számára, de a hegségek szurdokaiban, a tengerpartok homokbuckáin és a szántóföldeken is otthonos, sőt a parkokban, külvárosi veteményes-kertekben is felbukkan.

Életmódja: a túlnyomóan alkonyat-kor és éjszaka tevékenykedő róka magányos ragadozó, és a szaporodási időszak kivételével ritkán csatlakozik fajtársaihoz. A mi területünkön az emberen és a kutyán kívül más természetes ellensége nincsen.